[{"text_idx": "#000001", "text": "29. juunist alustasime Niitva\u0308ljal vo\u0303istlusega HCP rajama\u0308ng ehk Match Play 2020. Kahe kuu jooksul toimusid kahes vo\u0303istlusklassis (mehed ja naised) vo\u0303istlejate vahel po\u0303nevad rajama\u0308ngu kohtumised. Kokku osales sel hooajal HCP Match Play\u2019l 46 meest ja 17 naist."}, {"text_idx": "#000002", "text": "HCP rajama\u0308ngus vo\u0303idab raja va\u0308iksema lo\u0308o\u0308kide netotulemusega ma\u0308ngija. Rajama\u0308ngu kogu ma\u0308ngu vo\u0303idab see pool, kes juhib suurema arvu rajavo\u0303itudega. Viigi korral alustatakse ma\u0308ngimist uuesti 1. rajast ja ma\u0308ngitakse nii mitu rada kuni selgub vo\u0303itja."}, {"text_idx": "#000004", "text": "Ku\u0308sisime finalistidelt ka kommentaare, kuidas finaalkohtumine la\u0308ks."}, {"text_idx": "#000006", "text": "Joel Rothbergi kommentaar: \u201cMarek ma\u0308ngis va\u0308ga ha\u0308sti ja targalt (oli tal ju 10 lo\u0308o\u0308ki ette kasutada), u\u0308htegi u\u0308lema\u0308a\u0308rast riski ei vo\u0303tnud ning kogu ma\u0308ng oli va\u0308ga stabiilne. Mina seevastu pidin riskima. Kahjuks oli minu ma\u0308ng kvaliteedi osas u\u0308ks viimase aja kehvemaid, misto\u0303ttu oli keeruline seda vahet tasa saada. Viimasel rajal oli mul veel vo\u0303imalus ka lisarajale minna, kuid Marek chippas 12-14 meetri pealt kenasti sisse ja vo\u0303ttis va\u0308a\u0308rika vo\u0303idu. Olen kindel, et Marek ma\u0308ngib end ja\u0308rgmisel aastal single \u0301ks ja vo\u0303tab tulevikus veel mitmeid vo\u0303ite. Marekiga on va\u0308ga muhe koos ma\u0308ngida ja sel pa\u0308eval oli tema kindlalt parem ma\u0308ngumees.\u201d"}, {"text_idx": "#000008", "text": "Anu Leisalu kommentaar: \u201cMatch Play ma\u0308nguvorm oli minu jaoks esmakordne, meeldis vo\u0303istlustlik tunne, kogu rada oli seesmiselt va\u0308ljakutsuv. Pingutasin ja keskendusin rohkem kui tavama\u0308ngus. Po\u0303nev va\u0308ljakutse oli ma\u0308ngida sinistelt tiidelt, hoopis teine ma\u0308ng! Minu ma\u0308ngukaaslane Ingrid oli tore ja so\u0303bralik, meil ei tekkinud vo\u0303imendatud pinget, et nu\u0308u\u0308d peaks ilmtingimata keegi meist vo\u0303itma. Oli mo\u0303nus ma\u0308ngida!\u201d"}, {"text_idx": "#000009", "text": "Ingrid Jegersi kommentaar: \u201cEnda finaalma\u0308nguga kahjuks rahule ei ja\u0308a\u0308nud, oleksin oodanud natuke paremat ma\u0308ngu, kuna eelnevad ma\u0308ngud olid va\u0308ga ha\u0308sti la\u0308inud. Aga match play on teadupa\u0308rast natuke teistsugune ma\u0308nguvorm, misto\u0303ttu lo\u0303pptulemus on tihtipeale midagi muud kui ootad. Tegin liiga palju vigu ja apsakaid ning ma\u0308ngukaaslasel oli vo\u0303imalus need enda kasuks po\u0308o\u0308rata. Minu finaalkohtumise ma\u0308ngukaaslane Anu oli va\u0308ga tore ja ma\u0308ngis oma ma\u0308ngu ha\u0308sti, oskas etteantud viite rada va\u0308ga ha\u0308sti a\u0308ra kasutada. Ilm oli ma\u0308ngimiseks hea, nii et selle kaela ei saa ka midagi ajada.\u201d"}, {"text_idx": "#000011", "text": "Vaata ko\u0303iki match play vo\u0303istlustulemusi siit \u2013 naised / mehed."}, {"text_idx": "#000012", "text": "Suured ta\u0308nud ko\u0303igile vo\u0303istlejatele ning julget osavo\u0303ttu ka ja\u0308rgmisel hooajal!"}, {"text_idx": "#000013", "text": "Niitva\u0308lja Golfi ma\u0308nguo\u0303igused ja paketid 2023"}, {"text_idx": "#000014", "text": "Niitva\u0308lja Golfi 2023. aasta hinnakiri ja suurimad muudatused"}]